《千秋岁 即用秦少游韵》
明代·叶小鸾

草边花外，春意思将退。新梦断，闲愁碎。慵嫌金叶钏，瘦减香罗带。

庭院悄，只和镜里人相对。

过了秋千会。荷叶将成盖。春不语，难留在。几番花雨候，一霎东风改。

肠断也，每年赚取愁如海。

作者简介：叶小鸾（1616～1632） 明末才女。字琼章，一字瑶期，吴江（今属江苏苏州）人，文学家叶绍袁、沈宜修幼女。貌姣好，工诗，善围棋及琴，又能画，绘山水及落花飞碟，皆有韵致，将嫁而卒，有集名《返生香》。